Канстанцін Іванавіч Максімцаў

Канстанцін Іванавіч Максімцаў (Максімцоў; , г.  — , г. Баранавічы) — беларускі мастак-жывапісец.

 Біяграфія 
Вучыўся ў Гомельскай студыі выяўленчага мастацтва ў С. Каўроўскага (1930—1932), потым у А. Шаўчэнка (1932—1936), і ў Віцебскім мастацкім вучылішчы (1937—1938) у Л. Лейтмана і І. Ахрэмчыка.
З 1945 жыў і працаваў у г. Баранавічы.

Ад 1945 браў удзел у савецкіх мастацкіх выстаўках.

Сябра Саюза мастакоў БССР з 1949 г.

Узнагароджаны медалём Беларускага саюза мастакоў «За заслугі ў выяўленчым мастацтве».

 Творчасць 
Працаваў у станковым жывапісе ў жанрах пейзажа, карціны, нацюрморта, партрэта. Асноўныя творы: «Жнівень» (1950), «Сакавік» (1953), «Шэры дзень» (1959), «Зіма. Замяло» (1962), «Яблані цвітуць» (1965), «Ранняя вясна» (1970), «Восеньская мелодыя» (1980), «Растае снег» (1982), «Пара веснавая» (1989), «Веснавыя воды» (1989), «Пяшчотная вясна» (1990), «Ціхая ноч» (1997), «Ветраны дзень» (1996-97), а таксама «На Слонімшчыне», «Кастрычнік», «Калгасныя сажалкі», «Квітнеючы май», «Тарфяны масіў», «Наступ на балоты», «Дэпо», «Будаўніцтва калійнага камбіната», «Першынцы Салігорска», «Верасень. Надвячорак», «Надышоў красавік» і інш. Творы адметныя мягкім каларытам, гарманічным суладдзем кампазіцыі і колеравых суадносін, лірычным спакоем.

Працы мастака знаходзяцца ў Нацыянальным мастацкім музеі Рэспублікі Беларусь, фондзе Беларускага саюза мастакоў, Магілёўскім абласным мастацкім музеі імя П. Масленікава, у Брэсцкім краязнаўчым музеі, у прыватных калекцыях шэрагу замежных краін.

 Крыніцы 

 Літаратура 
 МАКСІМЦОЎ Канстанцін Іванавіч //  С. 547
 Максімцаў Канстанцін Іванавіч // Беларускі саюз мастакоў : 1938—1998 : энцыкл. даведнік / аўт.-склад. Б. А. Крэпак [і інш.]. — Мн. : ВТАА «Кавалер Паблішэрс», 1998. — С. 343. — На беларус. і англ. мовах.

 Спасылкі 
 Беларусь у асобах і падзеях
 Соцреализм: Максимцев Константин Иванович {{ref-ru}
 Художники Брестчины: Константин Максимцев {{ref-ru}

Катэгорыя:Мастакі Беларусі
Катэгорыя:Члены Беларускага саюза мастакоў
Катэгорыя:Выпускнікі Віцебскага Народнага мастацкага вучылішча
Катэгорыя:Удзельнікі Вялікай Айчыннай вайны